ПРИЈЕДЛОГ

На основу члана 30. став 1. алинеја 7. Закона о локалној самoуправи („Службени гласник Републике Српске“, број: 101/04, 42/05, 118/05 и 98/13), члана 29. и 30. Закона о уређењу простора и грађењу („Службени гласник Републике Српске“, број: 55/10), а у вези са чланом 7. Правилника о садржају, начину израде и доношења документа просторног уређења („Службени гласник Републике Српске“, број: 59/11), члана 38. став 2. тачка е. Статута Града Бијељина („Службени гласник Града Бијељина“, број: 8/13), Скупштина Града Бијељина на својој \_\_\_сједници одржаној дана\_\_\_\_\_\_\_\_\_\_2014.године, донијела је

**О Д Л У К У**

**О УСВАЈАЊУ РЕГУЛАЦИОНОГ ПЛАНА „ЛЕДИНЦИ 1“ У БИЈЕЉИНИ**

Члан 1.

Усваја се регулациони план „ Лединци 1“ у Бијељини.

Члан 2.

Регулациони плани „ Лединци 1“ у Бијељини садржи текстуални и графички дио.

I) Текстуални дио регулационог плана „ Лединци 1“ у Бијељини састоји се од сљедећих поглавља:

a. Уводни дио;

b. Стање организације, уређења и коришћења простора;

c. Потребе, могућности и циљеви организације, уређења и коришћења простора;

d. План организације, уређења и коришћења простора-пројекција изградње и уређења простора;

e. Одредбе и смјернице за спровођење плана.

II) Графички дио плана састоји се од сљедећих графичких прилога:

1. Копија катастарског плана Р=1:1000;

2. Извод из ревизије и измјене урбанистичког плана Града Бијељина-план намјене површина Р=1:2000;

3. Извод из ревизије и измјене урбанистичког плана Града Бијељина-цјелине урбаних подручја Р=1:2000;

4. Извод из важећег регулационог плана "Лединци 1" Р=1:1000;

5. Инжењерско-геолошка карта Р=1:2000;

6. Валоризација постојећег грађевинског фонда и спратност Р=1:1000;

7. План просторне организације Р=1:1000;

8. План саобраћаја Р=1:1000;

9. План парцелације Р=1:1000;

10. План регулационих и грађевинских линија Р=1:1000;

11. План хидротехничке инфраструктуре Р=1:1000;

12. План електроенергетске, топлификационе и ТК инфраструктуре Р=1:1000.

Члан 3.

Носилац израде Регулационог плана је било ЈП "Дирекција за изградњу и развој града" д.о.о. Бијељина, и исти су план израдили јануара 2014. године.

Члан 4.

О провођењу ове Одлуке стараће се надлежни орган јединице локалне самоуправе надлежан за послове просторног уређења - Одјељење за просторно уређење Административне Службе Града Бијељина.

Члан 5.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: 01-022-/14 П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНА

Датум: \_\_\_\_\_\_\_\_\_\_2014. године

Драган Ђурђевић

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Правни основ за доношење Одлуке садржан је у члану 26. и 41. Закона о уређењу простора и грађењу-Службени гласник Републике Српске број 55/10, и члана 38. став 2. тачка е. Статута Града Бијељине-*Службени гласник града Бијељине број 8/13*.

Извод из примењиваних чланова:

ЗАКОН О УРЕЂЕЊУ ПРОСТОРА И ГРАЂЕЊУ, члан 26.: „(1) регулациони план се доноси за претежно изграђена урбана подручја, при чему је нужно детаљно дефинисати услове пројектовања и изградње нових објеката, као и за подручја од општег интереса јединице локалне самоуправе за развој привреде, или изградњу објеката друштвене инфраструктуре.

(2) Регулациони план утврђује: намену површина, намену и спратност објеката, густину насељености и коефицијент изграђености, коефицијент искоришћености, нивелационе податке, регулацуоне и грађевинске линије, валоризацију постојећих објеката и предлог мера и интервенција, уређење слободних површина, урбанистичко-техничке услове за пројектовање и извођење, услове за израду урбанистичких пројеката, облик и димензије грађевинских парцела (план парцелације), податке о власничком статусу земљишта, услове уређења грађевинског земљишта, изградњу објеката и мреже комуналне, енергетске и саобраћајне инфраструктуре, мере заштите културно-историјског и природног наслеђа, мере заштите становника и материјалних добара од природних и других непогода, мере за уклањање архитектонских баријера, мере за заштиту животне средине, економску валоризацију плана.

(3) Основа за израду регулационог плана је зонинг план, или урбанистички план."

ЗАКОН О ЛОКАЛНОЈ САМОУПРАВИ, члан 30, став 1, алинеја 7.:

"Скупштина града је орган одлучивања и креирања политике града. Њене најважније надлежности су следеће: -доноси спроведбене планове."

СТАТУТ ГРАДА БИЈЕЉИНЕ, члан 38. став 2. тачка е.:

"-доноси спроведбене планове."

**РАЗЛОЗИ ЗА ДОНОШЕЊЕ ОДЛУКЕ**

Одлука о приступању изради регулационог плана "Лединци 1" у Бијељини је од стране Скупштине општине Бијељина усвојена 12.12.2007.године-Службени гласник општине Бијељина број 31/07. Након тога, 20.07.2010.године, од стране Скупштине општине Бијељина усвојена је Одлука о допуни Одлуке о приступању изради регулационог плана "Лединци 1" у Бијељини-Службени гласник општине Бијељина број 15/2010. Носилац припреме плана, Одељење за просторно уређење, добило је од стране носиоца израде, ј.п."Дирекција за планирање и изградњу града" д.о.о.Бијељина, нацрт Регулационог плана. Након тога је, 31.10.2013.године одржана VII седница Савета за праћење израдепросторно-планске документације, на којој је усвојен закључак о наставку процедуре за усвајање нацрта.

У периоду од 24.12.2013.-23.01.2014.године био је јавни увид у нацрт регулационог плана. Након тога је, дана 27.01.2014.године спроведена стручна расправа, у складу са чланом 39. Закона о уређењу простора и грађењу-Службени гласник Републике Српске број 55/10, те је по одржаној стручној расправи утврђен предлог регулационог плана у складу са закључцима са расправе.

Пошто је план прошао сву законску процедуру, предлог плана се прослеђује Скупштини на усвајање.

**ФИНАНСИЈСКА СРЕДСТВА**

Финансијска средства потребна за доношење и спровођење ове Одлуке обезбеђена су из буџета Града Бијељине.

ОБРАЂИВАЧ:

ОДЕЉЕЊЕ ЗА ПРОСТОРНО УРЕЂЕЊЕ

АСГ БИЈЕЉИНЕ